
ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 116 (1) 

Χορήγηση των παροχών του Κλάδου Ασθένειας και Μη¬ 
τρότητας του Ταμείου Ασφαλίσεως Εμπόρων στους 
ασφαλισμένους του που ρυθμίζουν σε δόσεις τις οφει¬ 
λόμενες εισφορές. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 10 του Ν. 403/ 
1976 «Περί Ταμείου Ασφαλίσεως Εμπόρων» (Α' 204). 

2. Τηναρ. 2024/26.10.1993 Κοινή Απόφαση του Πρω¬ 
θυπουργού και ίου Υπουργού Υγείας, Πρόνοιας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Υγείας, Πρόνοιας και Κοινωνικών Ασφαλίσεων, 
Φοίβο Ιωαννίδη» (Β' 833). 

3. Τις διατάξεις των άρθρων 23 (παρ. 1 εδαφ. στ), 24 
(παρ. 2 εδαφ. γ) και 27 (παρ. 1 εδαφ. δ) του Ν. 1558/1985 
«Κυβέρνηση και Κυβερνητικά Όργανα» (Α' 137) και των 
άρθρων 5 και 14 του Π.Δ/τος 437/1985 «Καθορισμός και 
ανακατανομή των αρμοδιοτήτων των Υπουργείων» (Α' 
157). 

4. Τις διατάξεις του άρθρου 15 του Π.Δ/τος 213/1992 
«Οργανισμός της Γ ενικής Γ ραμματείας Κοινωνικών Ασφα¬ 
λίσεων, Υπουργείου Υγείας, Πρόνοιας και Κοινωνικών 
Ασφαλίσεων (Α'102). 

5. Τις διατάξεις του άρθρου 27 του Ν. 1081/1992 (Α' 
154). 

6. Τη γνώμη του Δ.Σ. του ΤΑΕ που διατυπώθηκε με την 
αρ. 454/27.7.1994 απόφασή του. 

7. Τη γνώμη του Συμβουλίου Κοινωνικής Ασφαλίσεως, 
που διατυπώθηκε κατά την 50η/26.10.1994 συνεδρίασή 
του της ΚΖ περιόδου. 

8. Το γεγονός ότι με το παρόν Π.Δ/γμα δεν επέρχεται 
οικονομική επιβάρυνση ούτε στο Ταμείο Ασφαλίσεως 
Εμπόρων ούτε στον κρατικό προϋπολογισμό. 

9. Την αρ. 65/1995 γνωμοδότηση του Συμβουλίου της 
Επικρατείας με πρόταση του Υφυπουργού Υγείας, Πρό¬ 
νοιας και Κοινωνικών Ασφαλίσεων, αποφασίζουμε: 

Άρθρο 1 

Το τέταρτο εδάφιο της παρ. 16 του άρθρου 61 του Π.Δ/ 
τος 668/1981 (Α' 167) αντικαθίσταται ως εξής: 

«Η ρύθμιση σε δόσεις της οφειλής δεν αίρει τα τυχόν 

μέτρα συντηρητικής ή αναγκαστικής εκτέλεσης που έχουν 
ληφθεί, ούτε μπορεί να θεωρηθεί, όσον αφορά τον Κλάδο 
Συντάξεων, ως εξόφληση των εισφορών του Ταμείου, η 
οποία επιτρέπει τη λήψη παροχών προ της καταβολής του 
όλου αριθμού των δόσεων. 

Όπου από τις κείμενες διατάξεις απαιτείται ως προϋ¬ 
πόθεση, για την απονομή παροχών του Κλάδου Ασθένειας 
και Μητρότητας, η προηγούμενη εξόφληση των καθυστε- 
ρουμένων οφειλών, λογίζεται ότι υπάρχει η προϋπόθεση 
αυτή, στην περίπτωση υπαγωγής στη ρύθμιση της οφει¬ 
λής, εφ’ όσον όμως καταβάλλονται κανονικά οι ρυθμισθεί- 
σες δόσεις και οι τρέχουσες ασφαλιστικές εισφορές». 

Αρθρο 2 

Η παρ. 2 του άρθρου 66 του Π.Δ/τος 668/1981 (Α' 167) 
αντικαθίσταται ως εξής: 

«2. Για τη χορήγηση των κατά το άρθρο 63 κατηγοριών 
παροχών, πρέπει ο ασφαλισμένος ανεξάρτητα από την 
προϋπόθεση της παρ. 1 του άρθρου αυτού και επιφυλασ- 
σομένων των διατάξεων του τετάρτου εδαφίου της παρ. 
16 του άρθρου 61 του παρόντος να έχει καταβάλει όλες 
τις προς το Ταμείο εισφορές και των δύο Κλάδων Ασφάλι¬ 
σης και να μην οφείλει από οποιαδήποτε αιτία κανένα 
ποσό που να προέρχεται από εισφορές προηγούμενου ή 
προηγουμένων ημερολογιακών ετών». 

Αρθρο 3 

Η ισχύς του παρόντος διατάγματος, αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος. 

Αθήνα, 5 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-4- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 117 (2) 

Αύξηση του ποσού που καταβάλλεται από το Ταμείο Πρό¬ 
νοιας Δικαστικών Επιμελητών, για έξοδα κηδείας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 9 του Ν. 2042/ 
1992 «Αύξηση των συντάξεων και άλλες ασφαλιστικές 
διατάξεις» (Α' 75). 

2. Τις διατάξεις των άρθρων 23 (παρ. 1 εδάφ. στ), 24 
(παρ. 2 εδάφ. γ) και 27 (παρ. 1 εδάφ. δ) του Ν. 1558/1985 
«Κυβέρνηση και Κυβερνητικά Όργανα» (Α’ 137) και των 
άρθρων 5 και 14 του Π.Δ/τος 437/1985 «Καθορισμός και 
ανακατανομή των αρμοδιοτήτων των Υπουργείων» (Α' 

Λ 57). 

3. Τις διατάξεις του άρθρου 15 του Π.Δ/τος 213/1992 
«Οργανισμός της Γ ενικής Γ ραμματείας Κοινωνικών Ασφα¬ 
λίσεων, Υπουργείου Υγείας, Πρόνοιας και Κοινωνικών 
Ασφαλίσεων (Α' 102). 

4. Την αρ. 2024/26.10.1993 Κοινής Απόφασης του 
Πρωθυπουργού και του Υπουργού Υγείας, Πρόνοιας και 


Κοινωνικών Ασφαλίσεων «Ανάθεση αρμοδιοτήτων στον 
Υφυπουργό Υγείας, Πρόνοιας και Κοινωνικών Ασφαλί¬ 
σεων, Φοίβο Ιωαννίδη» (Β' 833). 

5. Τη γνώμη του Δ.Σ. του Ταμείου Πρόνοιας Δικαστικών 
Επιμελητών, που διατυπώθηκε στη συνεδρίαση της 
23.3.1994. 

6. Τη γνώμη του Συμβουλίου Κοινωνικής Ασφαλίσεως 
που διατυπώθηκε κατά τις αρ. 42/6.7.1994 και 59/ 
18.1.1995 συνεδριάσεις του, των περιόδων ΚΖ’ και ΚΗ' 
αντίστοιχα. 

7. Τις αρ. 528/1994 και 76/1995 γνωμοδοτήσεις του 
Συμβουλίου Επικράτειας. 

8. Τις διατάξεις του άρθρου 27 του Ν. 1081/1992 (Α' 
154). 

9. Το γεγονός ότι από το παρόν Π.Δ/γμα θα επιβαρυνθεί 
το Ταμείο Πρόνοιας Δικαστικών Επιμελητών με το ποσό 
των 350.000 δρχ. ετησίως, το οποίο θα καλυφθεί από τις 
εισφορές των ασφαλισμένων. 

Με πρόταση του Υφυπουργού Υγείας, Πρόνοιας και 
Κοινωνικών Ασφαλίσεων, αποφασίζουμε: 

Αρθρο μόνο 

Αυξάνεται το ποσό που καταβάλλεται από το Ταμείο 
Προνοίας Δικαστικών Επιμελητών, για έξοδα κηδείας από 
180.000 δρχ. σε 250.000 δραχμές. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 5 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΦΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΦΟΙΒΟΣ ΙΩΑΝΝΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 118 (3) 

Καθορισμός των προσόντων διορισμού στους κλάδους 
ΠΕΙ 9 και ΠΕ20 Πληροφορικής Εκπαιδευτικού Προσω¬ 
πικού Δευτεροβάθμιας Εκπαίδευσης του Υπουργείου 
Εθνικής Παιδείας και θρησκευμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 14 παρ. 3 του Ν. 1566/ 
1985 (167 Α'). 

2. Τις διατάξεις του άρθρου 30 παρ. 1 του Ν. 2009/ 
1992 (18 Α'). 

3. Τις διατάξεις του άρθρου 29Α του Ν. 1558/1985, 
που προστέθηκε το άρθρο 27 του Ν. 2081 /1992 (154 Α'). 

4. Το γεγονός ότι με τις ρυθμίσεις των διατάξεων του 
παρόντος δεν προκαλείται δαπάνη εις βάρος του Κρατι¬ 
κού Προϋπολογισμού. 

5. Την αριθμ. 522/1994 γνωμοδότηση του Συμβουλίου 
της Επικράτειας με πρόταση των Υπουργών Προεδρίας 
της Κυβέρνησης και Εθνικής Παιδείας και θρησκευμάτων 
και Οικονομικών, αποφασίζουμε: 

Αρθρο 1 

Προσόντα διορισμού ΠΕΙ 9 Πληροφορικής πτυχιούχων 
Α.Ε.Ι. 

Τα προσόντα διορισμού στον εισαγωγικό βαθμό σε θέ- 

σεις Εκπαιδευτικού Προσωπικού Δευτεροβάθμιας Εκπαί¬ 
δευσης του Υπουργείου Εθνικής Παιδείας και θρησκευ¬ 
μάτων, του κλάδου ΠΕΙ 9 Πληροφορικής πτυχιούχων 
Α.Ε.Ι., ορίζονται ως εξής: 

α) Πτυχίο ή δίπλωμα Τμήματος Πληροφορικής ή Επιστή¬ 
μης των Υπολογιστών ή Εφαρμοσμένης Πληροφορικής ή 
Μηχανικών Ηλεκτρονικών Υπολογιστών και Πληροφορι¬ 
κής ή Ηλεκτρολόγων Μηχανικών και Μηχανικών Υπολογι¬ 
στών ή Ηλεκτρονικής και Μηχανικών Υπολογιστών Α.Ε.Ι. 
της ημεδαπής ή ισότιμος τίτλος σπουδών αντιστοίχων 
Τμημάτων Α.Ε.Ι. της αλλοδαπής αναγνωρισμένης από το 
ΔΙΚΑΤΣΑ ή 

β) Πτυχίο ή δίπλωμα Τμήμτος Α.Ε.Ι. της ημεδαπής ή ισό¬ 
τιμος τίτλος σπουδών αναγνωρισμένος Εκπαιδευτικών 
Ιδρυμάτων της αλλοδαπής και διδακτορικό δίπλωμα στην 
Πληροφορική Α.Ε.Ι. της ημεδαπής ή της αλλοδαπής ανα¬ 
γνωρισμένος από το ΔΙΚΑΤΣΑ ή μεταπτυχιακό δίπλωμα ει¬ 
δίκευσης στην Πληροφορική ή στον ηλεκτρονικό αυτομα¬ 
τισμό ή στην Πληροφορική και Επιχειρησιακή Έρευνα 
Α.Ε.Ι. της ημεδαπής ή της αλλοδαπής αναγνωρισμένο από 
το ΔΙΚΑΤΣΑ ή δίπλωμα του Τμήματος Ηλεκτρολόγων Μη¬ 
χανικών του ΕΜΠ και πιστοποιητικό παρακολούθησης του 
κύκλου σπουδών Μηχανικού Υπολογιστών και Πληροφορι¬ 
κής ή 

γ) Πτυχίο Α.Ε.Ι. της ημεδαπής ή της αλλοδαπής αναγνω¬ 
ρισμένο από το ΔΙΚΑΤΣΑ και πτυχίο Τ.Ε.Ι. Πληροφορικής 
της ημεδαπής ή της αλλοδαπής αναγνωρισμένο από το Ιν¬ 
στιτούτο Τεχνολογικής Εκπαίδευσης (Ι.Τ.Ε.) ή 
δ) Πτυχίο Α.Ε.Ι. της ημεδαπής ή της αλλοδαπής ανα¬ 
γνωρισμένο από το ΔΙΚΑΤΣΑ και δεκαεξάμηνη τουλάχι¬ 
στον διδακτική εμπειρία στην Πληροφορική που να απο¬ 
κτήθηκε σε Δημόσια ή Ιδιωτικά σχολεία Δευτεροβάθμιας 
Εκπαίδευσης με την ιδιότητα του αναπληρωτή ή του ωρο¬ 
μισθίου Καθηγητή ή με οποιαδήποτε σχέση εργασίας από 
τους ιδιωτικούς εκπαιδευτικούς και με δεκαοκτάωρη του¬ 
λάχιστον εβδομαδιαία διδασκαλία ή με μειωμένη εβδομα¬ 
διαία διδασκαλία για όσους υπηρέτησαν ως διευθυντές ή 
υποδιευθυντές σχολείου ή σχολής ή προϊστάμενοι Τ μήμα¬ 
τος, που με αναγωγή καλύπτει σε κάθε μία από τις ανω¬ 
τέρω περιπτώσεις, δεκαεξάμηνη διδακτική εμπειρία ή 
ε) Πτυχίο Α.Ε.Ι. της ημεδαπής ή της αλλοδαπής ανα¬ 
γνωρισμένο από το ΔΙΚΑΤΣΑ και δεκαεξάμηνη διδακτική 
εμπειρία και με οκτώ ώρες εβδομαδιαία διδασκαλία, του¬ 
λάχιστον, στην Πληροφορική που να αποκτήθηκε σε Εκ¬ 
παιδευτικά Ιδρύματα Τριτοβάθμιας Εκπαίδευσης της χώ¬ 
ρας (Α.Ε.Ι.-Τ.Ε.Ι.) και της ΑΣΕΤΕΜ/ΣΕΛΕΤΕ. 

Αρθρο 2 

Προσόντα διορισμού ΠΕ20 Πληροφορικής πτυχιούχων 
Τ.Ε.Ι. 

Τα προσόντα διορισμού στον εισαγωγικό βαθμό σε θέ¬ 
σεις Εκπαιδευτικού Προσωπικού Δευτεροβάθμιας Εκπαί¬ 
δευσης του Υπουργείου Εθνικής Παιδείας και θρησκευ¬ 
μάτων, του κλάδου ΠΕ20 Πληροφορικής πτυχιούχων 
Τ.Ε.Ι., ορίζονται ως εξής: 

α) Πτυχίο ή δίπλωμα Τμημάτων Πληροφοτικής ή Ηλε¬ 
κτρονικών Υπολογιστικών Συστημάτων Τ.Ε.Ι. της ημεδα¬ 
πής ή της αλλοδαπής αναγνωρισμένο από το Ι.Τ.Ε. ή 
β) Πτυχίο Τ.Ε.Ι. της ημεδαπής ή της αλλοδαπής αναγνω¬ 
ρισμένο από το Ι.Τ.Ε. και διδακτορικό δίπλωμα στην Πλη¬ 
ροφορική Α.Ε.Ι. της αλλοδαπής ή μεταπτυχιακό δίπλωμα 
ειδίκευσης στην Πληροφορική Α.Ε.Ι. της αλλοδαπής ανα¬ 
γνωρισμένο από το ΔΙΚΑΤΣΑ ή 


γ) Πτυχίο Τ.Ε.Ι. ή ΑΣΕΤΕΜ/ΣΕΛΕΤΕ ή ισότιμος τίτλος 
σπουδών Εκπαιδευτικού Ιδρύματος της αλλοδαπής ανα¬ 
γνωρισμένος από το Ι.Τ.Ε. και δεκαεξάμηνη διδακτική 
εμπειρία στην Δευτεροβάθμια Εκπαίδευση και με δεκαο¬ 
κτάωρη τουλάχιστον εβδομαδιαία διδασκαλία ή με μειω¬ 
μένη εβδομαδιαία διδασκαλία που με αναγωγή καλύπτει 
δεκαεξάμηνη διδακτική εμπειρία, ή με οκτώ ώρες εβδο¬ 
μαδιαία διδασκαλία, τουλάχιστον, στα Τ.Ε.Ι. ή Α.Ε.Ι. ή στην 
ΑΣΕΤΕΜ/ΣΕΛΕΤΕ. 

Αρθρο 3 

Γ ενικές Διατάξεις 

1. Όποιος έχει τα προσόντα των ανωτέρω κλάδων 
ΠΕΙ9 Πληροφορικής πτυχιούχων Α.Ε.Ι. και ΠΕ20 Πληρο¬ 
φορικής πτυχιούχων Τ.Ε.Ι. μπορεί να εγγράφεται συγχρό¬ 
νως στους ετήσιους πίνακες διοριστέων και του κλάδου 
ΠΕΙ 9 και του κλάδου ΠΕ20. Μόλις διοριστεί σε μία από τις 
δύο επετηρίδες διαγράφεται αυτεπαγγέλτως από την 
άλλη επετηρίδα και δεν μπορεί να επανεγγραφεί παρά με 
νέα αίτηση. 

2. Όσοι πρόκειται να διοριστούν σε θέσεις Εκπαιδευτι¬ 
κού Προσωπικού Δευτεροβάθμιας Εκπαίδευσης του 
Υπουργείου Εθνικής Παιδείας και θρησκευμάτων του 
κλάδου ΠΕΙ 9 Πληροφορικής πτυχιούχων Α.Ε.Ι. και του 
κλάδου ΠΕ20 Πληροφορικής πτυχιούχων Τ.Ε.Ι., υποχρε- 
ούνται, εκτός των προσόντων που προβλέπονται από τα 
άρθρα 1 και 2, να έχουν και πτυχίο Παιδαγωγικών Σπου¬ 
δών της ΣΕΛΕΤΕ ή πτυχίο Παιδαγωγικής Ακαδημίας, ή 
Σχολής Νηπιαγωγών ή Παιδαγωγικού Τ μήματος Δημοτικής 
Εκπαίδευσης ή Παιδαγωγικού Τμήματος Νηπιαγωγών ή 
Καθηγητικής Σχολής Α.Ε.Ι. της ημεδαπής ή της αλλοδα¬ 
πής αναγνωρισμένο από το ΔΙΚΑΤΣΑ. 

Αρθρο 4 

Μεταβατικές Διατάξεις 

1. Κατά την πρώτη εφαρμογή του παρόντος και μέχρι 
31.12.1996 γίνεται εγγραφή στους ετήσιους πίνακες διο- 
ριστέων (επετηρίδες), χωρίς τα επί πλέον προσόντα της 
παρ. 2 του άρθρου 3. Οπωσδήποτε όμως στους πίνακες 
διοριστέων προτάσσονται όσοι έχουν ή αποκτήσουν τα 
προσόντα της παρ. 2 του άρθρου 3. 

2. Όσοι πρόκειται να διοριστούν σε θέσεις Εκπαιδευτι¬ 
κού Προσωπικού Δευτεροβάθμιας Εκπαίδευσης του 
Υπουργείου Εθνικής Παιδείας και θρησκευμάτων του 
κλάδου ΠΕΙ 9 Πληροφορικής πτυχιούχων Α.Ε.Ι. και του 
κλάδου ΠΕ20 Πληροφορικής πτυχιούχων Τ.Ε.Ι., και έχουν 
τα προσόντα του άρθρου 1, παρ. 1 στοιχεία β' και γ' και του 
άρθρου 2, παρ. 1 στοιχείο β' μπορούν να εγγράφονται 
στους ετήσιους πίνακες διοριστέων κατά τα ανωτέρω μέ¬ 
χρι της 31.12.1996, με αξαίρεση τους κατόχους διδακτο¬ 
ρικού διπλώματος, οι οποίοι μπορούν να εγγράφονται 
στους ετήσιους πίνακες διοριστέων μέχρι 31.12.1997. 

3. Όσοι πρόκειται να διοριστούν σε θέσεις Εκπαιδευτι¬ 
κού Προσωπικού Δευτεροβάθμιας Εκπαίδευσης του 
Υπουργείου Εθνικής Παιδείας και θρησκευμάτων του 
κλάδου ΠΕΙ9 Πληροφορικής πτυχιούχων Α.Ε.Ι. και του 
κλάδου ΠΕ20 Πληροφορικής πτυχιούχων Τ.Ε.Ι., και έχουν 
τα προσόντα του άρθρου 1, παρ. 1 στοιχεία δ' και ε' και του 
άρθρου 2, παρ. 1 στοιχείο γ' μπορούν να εγγράφονται 
στους ετήσιους πίνακες διοριστέων κατά τα ανωτέρω μέ¬ 
χρι της 31.12.1 995. Στις περιπτώσεις αυτές δύναται να γί¬ 
νει συνυπολογισμός της δεκαεξάμηνης διδακτικής πείρας 

που διανύθηκε είτε στη Δημόσια είτε στην Ιδιωτική Δευτε¬ 
ροβάθμιο Εκπαίδευση είτε στην Τριτοβάθμια Εκπαί¬ 
δευση. 

4. Οι επετηρίδες που υπάρχουν μέχρι την έναρξη ισχύος 
του παρόντος εξακολουθούν να ισχύουν. 

Αρθρο 5 

Καταργούμενες Διατάξεις 

Από την έναρξη ισχύος του παρόντος διατάγματος κα- 
ταργούνται τα Π.Δ.: 

1) 239/1992 (127 Α'), εξαιρουμένου του άρθρου 1, 

2) 377/1992 (200 Α'), 

3) 114/1993 (51 Α’) και 

4) 322/1993 (139 Α'). 

Αρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Γ. ΠΟΤΤΑΚΗΣ ΑΛ. ΠΑΠΑΔΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 119 (4) 

Μετσνομασία Ενορίας του Ιερού Ναού «Τίμιου Προδρό¬ 
μου» της Κοινότητας Βαθέος Αιγίνης σε Ενορία του Ιε¬ 
ρού Ναού «Αγίας Τριάδος» της Κοινότητας Βαθέος Αι- 
γίνης της Ιερός Μητροπόλεως Ύδρας, Σπετσών και Αι- 
γίνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» (ΦΕΚ 146/1977 τ.Α ) σε συνδυασμό με τα άρθρα 2 
και 3 του 8/79 κανονισμού της Ιεράς Συνόδου της εκκλη¬ 
σίας της Ελλάδος «περί Ναών και Ενοριών (ΦΕΚ 1/80 
τ.Α). 

2. Το άρθρο 29Α του Ν. 1558/1985 (ΦΕΚ 137 τ.Α ), 
όπως προσετέθη με το άρθρο 27 του Ν. 2081/1992 (ΦΕΚ 
Ί 54 τ.Α ). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Ύδρας, Σπετσών και Αιγίνης, 
που περιλαμβάνεται στο απόσπασμα πρακτικού της υπ’ 
αριθ. 130/10.12.1993 συνεδρίασης. 

4. Την υπ’ αριθμ. 35/1993 γνωμοδότηση του Κοινοτι¬ 
κού Συμβουλίου Βαθέος. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Τις αριθ. 105/1994, 472/1994 και 45/1995 γνωμο¬ 
δοτήσεις του Συμβουλίου της Επικράτειας με πρόταση 


του Υπουργού Εθνικής Παιδείας και θρησκευμάτων, απο¬ 
φασίζουμε: 

Άρθρο μόνο 

Μετονομάζεται η Ενορία Ιερού Ναού «Τίμιου Προδρό¬ 
μου» της Κοινότητας Βαθέος Αιγίνης σε Ενορία του Ιερού 
Ναού «Αγίας Τριάδος» της Κοινότητας Βαθέος Αιγίνης της 
Ιεράς Μητροπόλεως Ύδρας, Σπετσών και Αιγίνης. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 120 (5) 

Ίδρυση Ενορίας του Ιερού Ναού «Ευαγγελισμός της Θεο¬ 
τόκου» της Ιεράς Αρχιεπισκοπής Αθηνών στη Συνοικία 
Τούφα του Δήμου Χαλανδρίου Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 36 παρ. 2 του Ν. 590/1977 
«περί του Καταστατικού Χάρτου της Εκκλησίας της Ελλά¬ 
δος» Α' (146/1977) σε συνδυασμό με τις διτάξεις των άρ¬ 
θρων 2 και 3 του 8/79 κανονισμού της Ιεράς Συνόδου της 
εκκλησίας της Ελλάδος «περί Ναών και Ενοριών (Α' 1 /80). 

2. Το άρθρο 29Α του Ν. 1558/1985 (ΦΕΚ 137), το 
οποίο προσετέθη με το άρθρο 27 του Ν. 2081/1992 (Α' 
154). 

3. Τη σύμφωνη γνώμη του Μητροπολιτικού Συμβουλίου 
της Ιεράς Μητροπόλεως Αθηνών, που περιλαμβάνεται στο 
απόσπασμα πρακτικού συνεδρίας 30.9.1994. 

4. Την υπ’ αριθμ. 295/94 γνωμοδότηση του Κοινοτικού 
Συμβουλίου Χαλανδρίου. 

5. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του Κρατικού Προϋπολογι¬ 
σμού. 

6. Την 44/1995 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και 
θρησκευμάτων, αποφασίζουμε: 

Άρθρο μόνο 

Ιδρύεται Ενορία του Ιερού Ναού «Ευαγγελισμός της Θε¬ 
οτόκου» της Ιεράς Αρχιεπισκοπής Αθηνών στη Συνοικία 
Τούφα του Δήμου Χαλανδρίου Αττικής. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 7 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 121 (6) 

Συμπλήρωση διατάξεων για την αξιολόγηση των μαθητών 
του Δημοτικού Σχολείου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 4 παρ. 11, του άρθρου 24 
παρ. 2 του Ν. 1566/85, «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις», (Φ.Ε.Κ. 167 τ.Α ). 

2. Τις διατάξεις του άρθρου 29Α του Ν. 1558/85 (Α 
137), όπως αυτό προστέθηκε με το άρθρο 27 του Ν. 
2081/1995 (Α 154). 

3. Την υπ’ αριθ. 12/94 γνωμοδότηση του Παιδαγωγικού 
Ινστιτούτου. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

5. Τις υπ’ αριθμ. 646/94, 38/95, 105/95 και 142/95 
γνωμοδοτήσεις του Συμβουλίου της Επικράτειας με πρό¬ 
ταση του Υπουργού Εθνικής Παιδείας και θρησκευμάτων, 
αποφασίζουμε: 

Άρθρο 1 

Προαγωγή μαθητών - επανάληψη τάξης 

1. Οι μαθητές των Α’ και Β’ τάξεων προάγονται, εφόσον 
κατά την κρίση του δασκάλου της τάξης ανταποκρίνονται 
στα στοιχεία της αξιολόγησης, τα οποία αναφέρονται στο 
άρθρο 2 του Π.Δ. 8/95. Σε αντίθετη περίπτωση επανα¬ 
λαμβάνουν την τάξη. 

2. Οι μαθητές των τάξεων Γ' και Δ' τάξεων προάγονται, 
εφόσον στους τελικούς μέσους όρους των μαθημάτων 
υπερισχύουν σε αριθμό οι λοιπό χαρακτηρισμοί εκτός από 

Δ. Όταν στους τελικούς μέσους όρους των μαθημάτων 
υπερισχύουν σε αριθμό οι χαρακτηρισμοί Δ, ο μαθητής 
επαναλαμβάνει την τάξη. 

3. Οι μαθητές των τάξεων Ε’ και ΣΤ' προάγονται, εφό¬ 
σον ο γενικός μέσος όρος είναι από 4,5 και πάνω. 

Όταν ο γενικός μέσος όρος είναι μικρότερος από 4,5 ο 
μαθητής επαναλβάνει την τάξη. 

4. Σε περίπτωση δικαιολογημένης απουσίας για χρονικό 
διάστημα μεγαλύτερο από το μισό του διδακτικού έτους ο 
μαθητής μπορεί να προαχθεί εφόσον με σύμφωνη γνώμη 
του γονέα του υποβληθεί, σε σχετική εξέταση εντός του 
πρώτου ΙΟημέρου του Ιουνίου ή του πρώτου 1 δνθημέρου 
του Σεπτεμβρίου και εξέταση αυτή είναι επιτυχής. 

Άρθρο 2 

Περιπτώσεις κατατακτηρίων εξετάσεων 

1. Για ειδικές περιπτώσεις Ελλήνων και αλλοδαπών μα¬ 
θητών που έχουν ηλικία μεγαλύτερη απ’ αυτή που αντι¬ 
στοιχεί στην τάξη που φοιτούν, αλλά δεν υπερβαίνει το 
όριο της υποχρεωτικής φοίτησης, με αιτιολογημένη από¬ 
φαση του συλλόγου διδασκόντων και σε συνεργασία με το 
Σχολικό Σύμβουλο, μπορεί να γίνει κατάταξη, μετά από 
σχετικές εξετάσεις, σε τάξη ανάλογη με το γνωστικό τους 
επίπεδο, η οποία θα είναι αντίστοιχη ή μικρότερη της χρο¬ 
νολογικής τους ηλικίας. 

2. Τις εξετάσεις που προβλέπονται από την παράγραφο 
1 του παρόντος άρθρου διεξάγει τριμελής επιτροπή, η 
οποία συγκροτείται με απόφαση του Διευθυντή του σχο¬ 


λείου για σχολεία από 3/θέσια και πάνω ή με απόφαση του 
Προϊσταμένου της Διεύθυνσης ή του Γραφείο Εκπαίδευ¬ 
σης για τα ολιγοθέσια σχολεία. Η κατατακτήρια εξέταση 
περιλαμβάνει προφορική ή γραπτή, εφόσον κρίνεται απα¬ 
ραίτητο, δοκιμασία. 

Άρθρο 3 

Τίτλος προόδου - τίτλος σπουδών 

1. Στο τέλος του διδακτικού έτους χορηγείται στους μα¬ 
θητές των τάξεων Α', Β’, Γ' Δ' και Ε' «Τίτλος Προόδου». Για 
τους μαθητές της ΣΤ' τάξης εκδίδεται «Τίτλος Σπουδών», 
ο οποίος αποστέλλεται υπηρεσιακά στο Γυμνάσιο που έχει 
οριστεί, σύμφωνα με τις ισχύουσες διατάξεις, για να εγ¬ 
γράφει ο μαθητής. Αντίγραφο του τίτλου αυτού χορηγείται 
και στον απολυόμενο μαθητή. 

2. Στους τίτλους προόδου των τάξεων Α' Β' Γ' και Δ 
αναγράφεται η λέξη «προάγεται». 

Στους τίτλους προόδου της Ε' τάξης και στους τίτλους 
σπουδών της ΣΤ' τάξης αναγράφεται εκτός από τη λέξη 
«προάγεται» ή «απολύεται» κατά περίπτωση, ο λεκτικός 
χαρακτηρισμός και το αντίστοιχο αριθμητικό σύμβολο, που 
αποτελεί το γενικό μέσο όρο της ετήσιας επίδοσης. 

3. Όσοι συμπλήρωσαν το όριο ηλικίας της υποχρεωτι¬ 
κής φοίτησης και για αντικειμενικούς λόγους αδυνατούν 
να φοιτήσουν σε νυχτερινό σχολείο, μπορούν να πάρουν 
μέρος σε εξέταση για να αποκτήσουν τίτλο σπουδών του 
Δημοτικού Σχολείου. Οι αιτήσεις των ενδιαφερομένων 
υποβάλλονται στη Διεύθυνση ή στο Γραφείο Π.Ε. που 
υπάγεται το σχολείο, στη σχολική περιφέρεια του οποίου 
διαμένουν. Οι εξετάσεις διεξάγονται το πρώτο δεκαήμερο 
των μηνών Σεπτεμβρίου, Οκτωβρίου, Δεκεμβρίου, Φε¬ 
βρουάριου, Απριλίου και Ιουνίου. Ο Προϊστάμενος της 
διεύθυνσης ή του Γραφείου Π.Ε. συγκεντρώνει τις αιτή¬ 
σεις και με πράξη του ορίζει το σχολείο που θα γίνουν οι 
εξετάσεις. Ο Διευθυντής του σχολείου συγκροτεί την τρι¬ 
μελή εξεταστική επιτροπή και αν οι εξετάσεις είναι επιτυ¬ 
χείς εκδίδει τον τίτλο σπουδών, μετά την έγκριση του πρα¬ 
κτικού της επιτροπής από τον Προϊστάμενο της Διεύθυν¬ 
σης ή του Γ ραφείου Εκπαίδευσης. 

Άρθρο 4 

Συμπλήρωση διατάξεων 

1. Στο πρώτο εδάφιο της παραγράφου 3 του άρθρου 4 
του Π.Δ. 8/95 (ΦΕΚ 3Α'), στο τέλος της κλίμακας βαθμο¬ 
λογίας που αφορά τις τάξεις Ε’ και ΣΤ', μετά το Σχεδόν 
Καλά προστίθεται εντός παρενθέσεως η αριθμητική έν¬ 
δειξη (1 -4), η οποία αντιστοιχεί στο λεκτικό χαρακτηρισμό 
Σχεδόν Καλά. 

2. Στο τέλος του άρθρου 5 του Π.Δ.8/95 (Φ.Ε.Κ. 3Α') 
προστίθενται οι παράγραφοι 5 και 6, οι οποίες έχουν ως 
εξής: 

«5. Οι παιδαγωγικές συναντήσεις των εκπαιδευτικών για 
θέματα αξιολόγησης των μαθητών, καθώς και οι συναντή¬ 
σεις με τους γονείς, εντάσσονται στον ετήσιο και τριμη¬ 
νιαίο προγραμματισμό των δραστηριοτήτων του σχολείου, 
ο οποίος γνωστοποιείται στο Σχολικό Σύμβουλο. 

Στις συναντήσεις αυτές μπορεί να συμμετέχει και ο Σχο¬ 
λικός Σύμβουλος. 

6. Εντός δέκα (10) ημερών από τη λήξη κάθε τριμήνου 
πραγματοποιείται η προβλεπόμενη από την παράγραμο 4 
του παρόντος άρθρου συνάντηση και δίνεται στους γονείς 
ή κηδεμόνες των μαθητών «έλεγχος προόδου», ο τύπος 

του οποίου καθορίζεται με υπουργική απόφαση. Στην Α' 
τάξη ο πρώτος έλεγχος προόδου δίνεται στο τέλος του 
δευτέρου τριμήνου. 

Αρθρο 5 

Τελικές διατάξεις 

1. Η ισχύς του παρόντος Προεδρικού Διατάγματος αρχί¬ 
ζει από τη δημοσίευσή του στην Εφημερίδα της Κυβερνή- 
σεως. 

2. Κάθε διάταξη που ρυθμίζει διαφορετικά τα θέματα 
του παρόντος Προεδρικού Διατάγματος παύει να ισχύει 
από τη δημοσίευσή του στην Εφημερίδα της Κυβερνή- 
σεως. 

3. θέματα που δεν ρυθμίζονται από το παρόν Προε¬ 
δρικό Διάταγμα εξακολουθούν να διέπονται από τις κείμε¬ 
νες διατάξεις. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και την εκτέλεση του παρό¬ 
ντος Προεδρικού Διατάγματος. 

Αθήνα, 7 Απριλίου 1995 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 122 (7) 

Διαδικασία εκτέλεσης περιηγητικών ταξειδίων μεταξύ Ελ¬ 
ληνικών λιμένων από Ελληνικά Επιβατηγό πλοία. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 165 παρ. 4α του Ν.Δ. 187/ 
73, που κύρωσε τον Κώδικα Δημοσίου Ναυτικού Δικαίου 
(ΦΕΚ 261/Α/1973). 

2. Το άρθρο 29Α του ν. 1558/85, όπως προστέθηκε με 
το άρθρο 27 του ν. 2081/92 (Α' 154). 

3. Το γεγονός ότι από τις διατάξεις του παρόντος δια¬ 
τάγματος δεν προκαλεΐται δαπάνη σε βάρος του Κρατικού 
προϋπολογισμού. 

4. Την με αριθμ. 314/29.11.94 γνωμοδότηση του Συμ¬ 
βουλίου Εμπορικού Ναυτικού (ΣΕΝ). 

5. Την με αριθμ. 122/1995/1.3.95 γνωμοδότηση του 
Συμβουλίου της Επικράτειας ύστερα από πρόταση του 
Υπουργού Εμπορικής Ναυτιλίας αποφασίζουμε: 

Αρθρο 1 

Έννοια του θαλάσσιου Περιηγητικού Ταξειδίου 

Στην έννοια των θαλάσσιων περιηγητικών ταξειδίων πε¬ 
ριλαμβάνονται τα κυκλικά ταξείδια που εκτελούν αναγνω¬ 
ρισμένα Ελληνικά Επιβατηγό Πλοία μεταξύ του αφετήριου 
και ενός ή περισσοτέρων Ελληνικών λιμένων, με αποκλει¬ 
στικό σκοπό την θαλάσσια αναψυχή και την περιήγηση των 
μεταφερομένων επιβατών. Απαραίτητος όρος του θαλάσ¬ 


σιου Περιηγητικού Ταξειδίου είναι η τελική αποβίβαση των 
επιβατών στον αφετήριο λιμένα. 

Άρθρο 2 

Διακοπή Πειρηγητικού Ταξειδίου - Ταξείδια 
με ολική ναύλωση 

1. Στην παραλαβή και αποβίβαση επιβατών-περιηγητών 
στους ενδιάμεσους λιμένες απαγορεύεται. Κατά τη διάρ¬ 
κεια του περιηγητικού ταξειδίου ο επιβάτης-περιηγητής 
υπορεούται να παρακολουθεί το πλοίο για όλο το χρονικό 
διάστημα διάρκειας του περιηγητικού ταξειδίου, μπορεί 
όμως να αποβιβάζεται από το πλοίο και να παραμένει στην 
ξηρά για όσο διάστημα διαρκεί η παραμονή του πλοίου σε 
κάθε λιμένα προσέγγισής του. 

2. Σε θαλάσσια περιηγητικά ταξείδια στον Ελληνικό θα¬ 
λάσσιο χώρο που διαρκούν πάνω από 48 ώρες, οι επιβάτες 

- περιηγητές μπορούν ελεύθερα να διακόπτουν το ταξείδι 
τους σε ενδιάμεσους λιμένες, εφόσον έχουν εφοδιαστεί 
με εισιτήριο για όλο το περιηγητικό ταξείδι και να ξαναεπι- 
βιβάζονται σε μεταγενέστερο ταξείδι του ίδιου πλοίου ή 
άλλου της αυτής χρονικά διάρκειας περιήγησης της ίδιας ή 
άλλης εταιρείας, που συνεργάζεται αποδεδειγμένα από 
πριν μαζί της. 

3. Ο Πλοίαρχος θεωρείται υπεύθυνος προς τις Λιμενι¬ 
κές Αρχές για την τήρηση των προϋποθέσεων διακοπής 
του θαλάσσιου Περιηγητικού ταξειδίου και υποχρεούται 
να καταθέσει υπεύθυνη δήλωση με τα ονοματεπώνυμα 
των περιηγητών - επιβατών που τυχόν διακόπτουν το τα¬ 
ξείδι με αναφορά στην ύπαρξη των προϋποθέσεων του 
παρόντος. Παρόμοια δήλωση πρέπει να υποβάλει και ο 
Πλοίαρχος του πλοίου που παραλαμβάνει τους περιηγητές 

- επιβάτες που είχαν διακόψει από πριν το ταξείδι τους. 

4. Για κάθε άλλη περίπτωση που δεν συντρέχουν οι πα¬ 
ραπάνω προϋποθέσεις, ο περιηγητής - επιβάτης δεν μπο¬ 
ρεί να διακόψει την περιήγησή του, εκτός βέβαια από την 
περίπτωση ανώτρης βίας. 

5. Τα Επιβατηγό δρομολογημένα πλοία μπορούν να 
εκτελούν ταξείδια με ολική ναύλωση για την εξυπηρέτηση 
οργανωμένων ομαδικών μετακινήσεων, εφόσον δεν πα¬ 
ραβλάπτεται η εκτέλεση των εγκεκριμένων δρομολογίων 
τους, ύστερα από έγκριση της αρμόδιας για την δρομολό¬ 
γησή τους Αρχής. 

Άρθρο 3 

1. Κατ’ εξαίρεση και μόνο για την εξυπηρέτηση της του¬ 
ριστικής κίνησης, στην περίπτωση που η ανάγκη αυτή δι¬ 
καιολογείται από την έλλειψη ή την ανεπάρκεια και ιδιο¬ 
μορφία των υφισταμένων συγκοινωνιακών εξυπηρετή¬ 
σεων και συνθηκών, και με τον αποκλειστικό όρο ότι παρέ¬ 
χεται ένα σύνολο (πακέτο) υπηρεσιών στο οποίο περιλαμ¬ 
βάνονται, πέραν του ναύλου, και υπηρεσίες έξω από το 
πλοίο (επίσκεψη αξιοθεάτων - διασκέδαση στην ξηρά και 
άλλες ψυχαγωγικές υπηρεσίες) μπορεί, με έγκριση του 
ΥΕΝ ύστερα από αίτηση των ενδιαφερομένων, να επιτρα- 
πεί σε ομάδες (ςτουρε) επιβατών - περιηγητών, η παρα¬ 
λαβή και αποβίβασή τους σε έναν ή περισσότερους λιμέ¬ 
νες και η επιστροφή τους στον αφετήριο λιμένα κατά το 
αυτό ή άλλο ταξείδι και σε διαφορετική ημερομηνία. 

2. Επίσης, κατ’ εξαίρεση, ύστερα από αίτηση των ενδια¬ 
φερομένων, και μετά γνώμης των Λιμενικών Αρχών των λι¬ 
μένων προσέγγισης του Ε/Γ - Τ/Ρ πλοίου, μπορεί να 
εγκριθεί από το ΥΕΝ, η παραλαβή επιβατών - περιηγητών 

και από ενδιάμεσους λιμένες με την απαραΐτηση προϋπό¬ 
θεση αποβίβασής τους στο λιμένα επιβίβασής τους. 

Αρθρο 4 

Κυρώσεις 

Οι παραβάτες των διατάξεων του παρόντος Π.Δ. Πλοιο- 
κτήτες-Εφοπλιστές - Πλοίαρχοι και Ναυτικοί Πράκτορες 
τιμωρούνται σύμφωνα με τις διατάξεις που προβλέπονται 
από τα άρθρα 44 (Υπεράριθμοι Επιβάτες) και 180 (Ποινι¬ 
κές Κυρώσεις) του Κ.Δ.Ν.Δ. (Ν.Δ. 187/73) ή με τις διοικη¬ 
τικές κυρώσεις του Γενικού Κανονισμού Λιμένος ή και με 
τα δύο. 

Αρθρο 5 

Καταργούμενες διατάξεις - Έναρξη ισχύος 

1. Από την έναρξη ισχύος του παρόντος Π.Δ. καταργεί- 
ται το Π.Δ. 694/82. 

2. Το Προεδρικό αυτό Διάταγμα ισχύει ένα μήνα μετά τη 
δημοσίευσή του στην Εφημερίδα της Κυβέρνησης. 

3. Στον Υπουργό Εμπορικής Ναυτιλίας αναθέτουμε την 
δημοσίευση και εκτέλεση του παρόντος. 

Αθήνα, 5 Απριλίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 

-4- 

ΑΝΑ ΚΟΙΝΩΣ ΕΙΣ 

Αριθ. Φ.0544/17/ΑΣ 255/Μ. 4208 (8) 

Ανακοίνωση για τη θέση σε ισχύ της Συμφωνίας Ελλάδος - 

Τυνησίας για την προώθηση και την αμοιβαία προστα¬ 
σία των επενδύσεων (Τύνις, 31.10.1992). 

Το Υπουργείο Εξωτερικών ανακοινώνει ότι στις 22 Μαρ¬ 
τίου 1995 έλαβε χώρα στην Αθήνα η ανταλλαγή των εγ¬ 
γράφων επικυρώσεως της Συμφωνίας μεταξύ των κυβερ- 
νήσεως της Ελληνικής Δημοκρατίας και της Δημοκρατίας 
της Τυνησίας για την προώθηση και την αμοιβαία προστα¬ 
σία των επενδύσεων, η οποία υπογράφηκε στην Τύνιδα 
την 31 Οκτωβρίου 1992. 

Η παραπάνω Συμφωνία, η οποία κυρώθηκε από τη χώρα 
μας με τον υπ' αριθ. 2183/1994 Νόμο που δημοσιεύθηκε 
στο υπ’ αριθ. 12 Φύλλο της Εφημερίδας της Κυβερνή- 
σεως τεύχος Α’ της 8ης Φεβρουαρίου 1994, θα τεθεί σε 


ισχύ, σύμφωνα με τη διάταξη του άρθρου 13 παρ. 1 αυτής, 
την 21 η Απριλίου 1995. 

Αθήνα, 4 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

Αριθ. Φ.0544/16/ΑΣ 256/Μ. 4221 (9) 

Ανακοίνωση για τη θέση σε ισχύ της Συμφωνίας Ελλάδος Ουγ¬ 
γαρίας για συνεργασία στην καταπολέμηση της τρομοκρα¬ 
τίας, της παράνομης διακίνησης ναρκωτικών, του οργανω¬ 
μένου εγκλήματος και άλλων μορφών Εγκληματικότητας 
(Βουδαπέστη, 17 Φεβρουαρίου 1993). 

Το Υπουργείο Εξωτερικών ανακοινώνει ότι η Συμφωνία 
μεταξύ των Κυβερνήσεων της Ελληνικής Δημοκρατίας και 
της Ουγγρικής Δημοκρατίας για τη συνεργασία στην κατα¬ 
πολέμηση της τρομοκρατίας, της παράνομης διακίνησης 
ναρκωτικών, του οργανωμένου εγκλήματος και άλλων 
μορφών εγκληματικότητας, η οποία υπογράφηκε στη 
Βουδαπέστη την 17η Φεβρουαρίου 1993 και κυρώθηκε 
με τον υπ’ αριθ. 2222/1994 Νόμο που δημοσιεύθηκε στο 
υπ’ αριθ. 111 Φύλλο της Εφημερίδος της Κυβερνήσεως 
τεύχος Α' της 6ης Ιουλίου 1994, θα τεθεί σε ισχύ, σύμ¬ 
φωνα με τη διάταξη του άρθρου 10 αυτής, την 15η Απρι¬ 
λίου 1995. 

Αθήνα, 4 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

Αριθ. Φ.0544/35/ΑΣ 257/Μ. 4434 (10) 

Ανακοίνωση για τη θέση σε ισχύ της Ευρωπαϊκής Συμφω¬ 
νίας για τις κύριες διεθνείς Σιδηροδρομικές γραμμές 
(Α.Ο.Ο.), (Γενεύη, 31 Μαϊου 1985). 

Το Υπουργείο Εξωτερικών ανακοινώνει ότι την 31 Μαρ¬ 
τίου 1995 έλαβε χώρα η κατάθεση στο Γενικό Γραμματέα 
του Ο.Η.Ε. του εγγράφου επικυρώσεως από τη χώρα μας 
της Ευρωπαϊκής Συμφωνίας για τις κύριες Διεθνείς σιδη¬ 
ροδρομικές γραμμές (Α.Ο.Ο.), η οποία υπογράφηκε στη 
Γενεύη την 31 Μαϊου 1985. 

Η παραπάνω Συμφωνία, η οποία κυρώθηκε από τη χώρα 
μας με τον υπ’ αριθ. 2282/1995 Νόμο που δημοσιεύθηκε 
στο υπ’ αριθ. 12 Φύλλο της Εφημερίδος της Κυβερνή¬ 
σεως τεύχος Α' της 26ης Ιανουάριου 1995, θα τεθεί σε 
ισχύ, σύμφωνα με τη διάταξη του άρθρου 6 παρ. 2 αυτής, 
την 29 Ιουνίου 1995. 

Αθήνα, 4 Απριλίου 1995 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ.Π. ΟΙΚΟΝΟΜΙΔΗΣ 

Ε ΘΝΙΚΟ ΤΥΠΟΓΡΑΦΕ Ι Ο 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

104 32 


ΤΕΙ.ΕΧ 

22.3211 ΥΡΕΤΟΠ 

λειτουργούν καθημερινά από 8.00' έως 13.00" 

ΡΑΧ 

5234312 

_■·■ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

" Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ.: 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμ ές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕ Σ 

Κωδικός αριθ. κατάθεσης στο Δημόσιο Ταμείο 2531 I Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α' 

Δρχ. 

20.000 

Δρχ. 

1.000 

β) » » 

» 

Β' 

» 

40.000 

» 

2.000 

γ) » » 

» 

Γ' 

» 

10.000 

» 

500 

δ) » » 

» 

Δ" 

» 

40.000 

» 

2.000 

ε) » » 

» 

Αναπτυξιακών Πράξεων 

» 

25.000 

» 

1.250 

στ) » » 

» 

Ν.Π.Δ.Δ. 

» 

10.000 

» 

500 

ζ) » » 

» 

ΠΑΡΑΡΤΗΜΑ 

» 

5.000 

» 

250 

η) » » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) » » 

» 

Αν. Ειδικού Δικαστηρίου 

» 

3.000 

» 

150 

ΐ) Λ » 

» 

Α.Ε. &Ε.Π.Ε. 

» 

210.000 

» 

10.500 

ια) Για όλα τα Τεύχη εκτός ΤΑΕ-ΕΠΕ 

» 

110.000 

» 

5.500 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 















